Milan-San Remo

Milan-San Remo Italiako txirrindulari lasterketa klasiko bat da. Egun bakarreko lasterketen artean luzeenetako bat da, 290 kilometro inguruko ibilbidearekin. Lehen edizioa 1907an egin zen. Italian antolatzen diren egun bakarreko lasterketetan, ospetsuena eta garrantzitsuena da.

Txirrindularitzako monumentuak izenaz ezagutzen diren bost proba klasikoetako bat da, Flandriako Tourra, Paris-Roubaix, Lieja-Bastogne-Lieja eta Lombardiako Giroarekin batera. Munduko Txirrindularitza Koparen zati izan zen hura ospatu zen denbora guztian zehar (1989-2004), baita UCI ProTourrekoa (2005-2007) eta UCI World Ranking/UCI World Tourrekoa ere (2009tik aurrera).

Haren garrantziagatik, Clasicissima izenaz ezagutzen da, baita Udaberriko lasterketa izenaz ere, urtero martxoaren azkenaurreko larunbatean egiten baita, eta Milango hotzetik liguriar Rivierako eguzkitara pasatzen da.

Eddy Merckxek hamaika aldiz parte hartu zuen proba horretan, 1966 eta 1976 bitartean, eta zazpitan irabazi.

 Ibilbidea 
Lasterketaren ibilbidea oso gutxi aldatzen da urtetik urtera. Oso ikusgarriak dira Sanremora iritsi aurreko azken kilometroak: hor, txirrindulariak itsasotik oso gertu pasatzen baitira. Alabaina, azken urteetan helmuga ez da beti toki berean egon.

Azken 30 kilometroetako Cipressa eta Poggio muinoak txirrindulariek gainditu behar dituzten mendaterik garrantzitsuenak dira, baina tropela hausteko modukoak ez direnez, talde nahiko handi bat iristen da helmugara, eta garailea talde-sprint masibo handian erabakitzen ohi da.

 Garaileak 

 Ikus, gainera 
 klasikoak (txirrindularitza)
 Monumentu (txirrindularitza)

 Erreferentziak 

 Kanpo estekak 
 Webgune ofiziala

Kategoria:Milan-San Remo